જૂનાગઢ શહેરમાં આજે સવારે છ થી આંઠ વાગ્યાના અરસામાં મુશળધાર વરસાદ તૂટી પડયો હતો, આકાશમાં ઘનઘોર વાદળો ધસી આવ્યા હતા, અને જોત જોતામાં ભારે વરસાદ તૂટી પડયો હતો, માત્ર બે કલાકમાં દોઢ ઈંચ વરસાદ પડી જતા રસ્તાઓ ઉપર પાણી ફ્રી વળ્યા હતા, ત્યાર બાદ સાંજ સુધીમાં વરસાદે વિરામ લીધો હતો, આવી જ રીતે વંથલીમાં પણ સવારના છ થી સવારના ૧૦ વાગ્યા સુધીમાં અઢી ઈંચ વરસાદ પડી ગયો હતો જયારે માણાવદરમાં દોઢ ઈંચ અને મેંદરડામાં ઝાપટા વરસ્યા હતા.